Diari Oficial de la Generalitat Valenciana


Sumari del DOGV 9170, del 09-09-2021 (2021/9029)

RESOLUCIÓ de 6 d'agost de 2021, de la Vicepresidència i Conselleria d'Igualtat i Polítiques Inclusives, per la qual es prorroguen les beques concedides mitjançant Resolució de 5 d'agost de 2020, per a la realització de pràctiques professions en la Direcció General d'Acció Comunitària i Barris Inclusius.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9170

Data del DOGV
:   09-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9029


Data del document
:   06-08-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 6 d'agost de 2021, de la Vicepresidència i Conselleria d'Igualtat i Polítiques Inclusives, per la qual es prorroguen les beques concedides mitjançant Resolució de 5 d'agost de 2020, per a la realització de pràctiques professions en la Direcció General d'Acció Comunitària i Barris Inclusius. [2021/9029]  
L'Ordre 9/2017, de 13 de novembre, de la Vicepresidència i Conselleria d'Igualtat i Polítiques Inclusives, va aprovar les bases reguladores per a la concessió de beques per a la realització de pràctiques professionals en la Direcció General d'Inclusió Social (DOGV 8173, 20.11.2017).  
Mitjançant la Resolució de 20 de desembre de 2019, de la Vicepresidència i Conselleria d'Igualtat i Polítiques Inclusives, es va convocar la concessió de sis beques per a la realització de pràctiques professionals en la Direcció General d'Acció Comunitària i Barris Inclusius (DOGV 8706, 27.12.2019).  
Per Resolució de 5 d'agost de 2020, de la Vicepresidència i Conselleria d'Igualtat i Polítiques Inclusives, es van adjudicar si beques per a la realització de pràctiques professionals en la Direcció General d'Acció Comunitària i Barris Inclusius (DOGV 8879, 11.08.2020).  
Les persones beneficiàries de les beques van ser les següents:  
- Ríos Barona, Luís  
- Bru Rodríguez, Raúl  
- Resurrección Rodríguez, Elena  
- Moratal Vives, Maria  
- Moreno Canet, Inmaculada  
- Cucart Tormo, César  
Mitjançant la Resolució de 29 de gener de 2021, de la Vicepresidència i Conselleria d'Igualtat i Polítiques Inclusives, s'accepta la renúncia a dues beques i s'adjudica una nova beca per a la realització de pràctiques professionals en la Direcció General d'Acció Comunitària i Barris Inclusius (DOGV 9015, 08.02.2021), una de les beques no s'adjudica per no existir borsa de reserva.  
Les persones que renuncien a la beca són Inmaculada Moreno Canet i Luís Rios Barona i s'adjudica la beca a Alba Ribera Giner.  
La Resolució de 12 de març de 2021, de la Vicepresidència i Conselleria d'Igualtat i Polítiques Inclusives, es va acceptar la renúncia a una beca i es va adjudicar una nova beca per a la realització de pràctiques professionals en la Direcció General d'Acció Comunitària i Barris Inclusius (DOGV 9047, 24.03.2021)  
La persona que renuncia a la beca és Alba Ribera Giner i s'adjudica la beca a Raquel López De Haedo.  
Vist que l'apartat 2 de l'article 4 de l'Ordre 9/2017, de 13 de novembre, estableix que «El període de duració podrà prorrogar-se sense necessitat de nova convocatòria per un període màxim de dotze mesos addicionals, sempre que existisca disponibilitat pressupostària corresponent i el desenvolupament de l'activitat que s'estiga efectuant així ho requerisca o aconselle».  
Les persones beneficiàries de les beques abans esmentades estan realitzant les seues pràctiques professionals i desenvolupant els seus programes de treball de manera satisfactòria, segons els certificats mensuals emesos per la directora general d'Acció Comunitària i Barris Inclusius i es considera necessari que continuen amb el desenvolupament de la seua activitat i, per tant, que la beca siga prorrogada.  
Queda acreditat que en la Llei de pressupostos de la Generalitat Valenciana per a l'exercici econòmic 2021 existeix la previsió de crèdit adequat i suficient per a atendre aquesta necessitat en la línia S5175.  
Considerant que l'article 9 del Decret 170/2020, de 30 d'octubre, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, atribueix a la Direcció General d'Acció Comunitària i Barris Inclusius les competències en matèria de desenvolupament comunitari, voluntariat i barris, desenvolupament i gestió de la renda valenciana d'inclusió i altres prestacions socials i itineraris d'inclusió social, i gestió dels programes d'acció social de l'IRPF, per a l'acció coordinada en la política d'accés a l'habitatge social per a col·lectius o persones vulnerables desenvolupada per la Conselleria d'Habitatge i Arquitectura Bioclimàtica.  
Considerant el que es disposa en la Resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives, sobre delegació de les competències en determinats òrgans de la Vicepresidència i Conselleria (art Tercer, apartat D).  
Considerant que en l'Article 4 de l'Ordre 9/2017, de 13 de novembre, de la Vicepresidència i Conselleria d'igualtat i Polítiques Inclusives, per la qual s'aproven les bases reguladores per a la concessió de beques per a la realització de pràctiques professionals en la Direcció General d'Inclusió Social, s'estableix que el període de duració de les beques podrà prorrogar-se sense necessitat de nova convocatòria per un període màxim de dotze mesos addicionals sempre que existisca la disponibilitat pressupostària corresponent.  
Segons el que es disposa en l'article 9 del Decret 132/2009, de 4 de setembre, del Consell, pel qual es regula la concessió de beques, de conformitat amb el que s'estableix en el punt onzé de la convocatòria, i en exercici de les competències establides en el Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives, resolc:  
  
Primer  
Prorrogar les beques per a la realització de pràctiques professionals en la Direcció General d'Acció Comunitària i Barris Inclusius a Raúl Bru Rodríguez, Elena Resurrección Rodríguez, María Moratal Vives, César Cucart Tormo i Raquel López De Haedo.  
  
Segon  
La dotació econòmica per a finançar la present pròrroga ascendeix a la quantia global màxima de 68.452,45 euros, amb càrrec a l'aplicació pressupostària 34.32.21.0242.725.39.2 línia S5175 dels pressupostos de la Generalitat Valenciana per a l'exercici econòmic 2021 i equivalent per a exercicis posteriors, d'acord amb la següent distribució:  
Any 2021 20.197,15 -   
Any 2022 48.255,30 -  
Queda l'anualitat de 2022 condicionada a l'existència de crèdit adequat i suficient en el corresponent pressupost de la Generalitat per a l'exercici 2022.  
  
Tercer  
El període de pròrroga serà d'un any, comprés entre el 15 de setembre de 2021 i el 14 de setembre de 2022, tots dos inclosos, sempre que existisca consignació pressupostària adequada i suficient en els pressupostos de la Generalitat per a l'exercici 2022. Es fixarà un import de 1.088,43 euros bruts mensuals inicialment, subjecte a la retenció corresponent a compte de l'impost sobre la renda de les persones físiques i a la corresponent cotització a la Seguretat Social en els termes establits en el Reial decret 1493/2011, de 24 d'octubre, i a qualsevol altra retenció que, en el seu cas, poguera correspondre. Aquest import s'incrementarà anualment aplicant el mateix increment global previst per a la despesa del Sector Públic Valencià.  
Contra la present resolució, que exhaureix la via administrativa, podrà interposar-se un recurs potestatiu de reposició davant el mateix òrgan que l'ha dictada, en el termini d'un mes comptat des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puguen interposar qualsevol altre que estimen pertinent.  
  
València, 6 d'agost de 2021.- La vicepresidenta del Consell i consellera d'Igualtat i Polítiques Inclusives, p. d. (R 20.12.2019), la directora general d'Acció Comunitària i Barris Inclusius: M.ª José Cortell Simón, p. a. (R 22.07.2021 de la vicepresidenta i consellera d'Igualtat i Polítiques Inclusives), la secretària autonòmica d'Atenció Primària i Serveis Socials: Irene Gavidia Mir.